இந்தியக் கணித சங்கம்

இந்தியக் கணிதவியல் சங்கம் ( Indian Mathematical Society ) என்பது கணிதத்தில் ஆய்வை மேம்படுத்துவதற்காக உருவாக்கபட்ட இந்தியாவின் மிகப் பழமையான அமைப்பாகும். இந்தச் சங்கம் புனேவை தலைமையிடமாகக் கொண்டு 1907 ஏப்ரலில் வி. ராமசாமி ஐயரால்  நிறுவப்பட்டது. இந்தச் சங்கம் தன் செயல்பாடுகளை அனலிட்டிக் கிளப் என்ற தற்காலிகப் பெயரில் தொடங்கியது. விரைவில் அப்பெயர் இந்திய கணிதக் கழகம் என மாற்றப்பட்டது. 1910 இல் புதிய சட்டதிட்டங்களை ஏற்றுக்கொண்ட பிறகு, சங்கம் அதன் தற்போதைய பெயரான இந்தியக் கணித சங்கம் என்ற பெயரைப் பெற்றது. சங்கத்தின் முதல் தலைவர் பி. அனுமந்த ராவ் ஆவார்.

வெளியீடுகள் 
இந்த சங்கத்தால் இரண்டு காலாண்டு இதழ்கள் வெளியிடப்படுகின்றன.

 தி ஜர்னல் ஆப் தி இண்டியன் மேத்தமெடிக்ஸ் சொசைட்டி ( JIMS: ISSN 0019-5839)
 தி மேத்தமெடிக்ஸ் ஸ்டுடட் (Math Student: ( மேத்தமெடிக்ஸ் ஸ்டுடட் :   )

1911 ஜர்னல் தொகுதிகளில் இந்திய கணிதவியலாளர் சீனிவாச ராமானுசனின் ஆரம்பகால பங்களிப்புகள் இடம்பெற்றன. அது கேள்விகளின் தொகுப்பாக இருந்தது. சீனிவாச இராமானுசன் பங்களித்த   சம் பிராப்பர்டிஸ் ஆப் பெர்னௌலி நம்பர்ஸ்  என்ற தலைப்பில் ஒரு பதினைந்து பக்க கட்டுரையும் அதே 1911 இதழ் தொகுதியில் வெளிவந்தது.

தி மேத்தமெடிக்ஸ் ஸ்டூடண்டில் பொதுவாக சங்கத்தின் வருடாந்திர மாநாடுகளில் நிகழ்த்தப்படும் உரைகள், விரிவுரைகள், வருடாந்திர மாநாடுகளில் சமர்பிக்கபட்ட ஆய்வுக் கட்டுரைகளின் சுருக்கங்கள் மற்றும் சங்கத்தின் வருடாந்திர மாநாடுகளின் செயல்திட்டங்கள், அத்துடன் ஆராய்ச்சி கட்டுரைகள் மற்றும் பிரபலமான கட்டுரைகள், புத்தக மதிப்புரைகள் போன்றவை இடம்பெறும்.

ஆண்டு மாநாடுகள் 
சங்கத்தின் முதல் ஆண்டு மாநாடு 1916 இல் மதறாசில் நடைபெற்றது. இரண்டாவது மாநாடு 1919 இல் பம்பாயில் நடைபெற்றது. அன்றிலிருந்து 1951 ஆம் ஆண்டு வரை இரண்டு ஆண்டுகளுக்கு ஒரு மாநாடு நடத்தப்பட்டுவந்தது. பின்னர் அது ஆண்டுக்கு ஒருமுறை மாநாட்டை நடத்த முடிவு செய்யப்பட்டது. இந்தியாவின் முதல் தலைமை அமைச்சரான ஜவகர்லால் நேருவால் 1959 ஆம் ஆண்டு அலகாபாத்தில் இருபத்தைந்தாவது மாநாடு நடைபெற்றது.

நினைவு விருது பேருரைகள் 
ஒவ்வொரு ஆண்டு மாநாட்டின் போதும், கல்வித் திட்டத்தின் ஒரு பகுதியாக பின்வரும் நினைவு விருது பேருரைகள் ஏற்பாடு செய்யப்பட்டுள்ளன:

 பி. எல். பட்நகர் நினைவு விருது பேருரை (1987 இல் நிறுவப்பட்டது).
 சீனிவாச இராமானுசன் நினைவு விருது பேருவுரை (1990 இல் நிறுவப்பட்டது).
 வி. ராமசுவாமி ஐயர் நினைவு விருது பேருவுரை (1990 இல் நிறுவப்பட்டது).
 அன்ஸ்ராசு குப்தா நினைவு விருது பேருரை (1990 இல் நிறுவப்பட்டது).
 கணேஷ் பிரசாத் நினைவு விருது பேருரை (1993 இல் நிறுவப்பட்டது மற்றும் ஒவ்வொரு ஆண்டும் நிகழ்த்தபடும்).

இந்தியக்கணித சங்க பரிசுகள்

பேராசிரியர் ஏ. கே. அகர்வால் விருது 
உலகின் எந்தப் பத்திரிக்கையிலும் வெளியான சிறந்த வெளியீட்டிற்காக ரூ 10,000 பரிசு.  முதன் முதலில்  பேராசிரியர் ஏ. கே. அகர்வால் விருது டாக்டர் நீனா குப்தாவுக்கு வழங்கப்பட்டது.

பி. எல். பட்நாகர் நினைவுப் பரிசு 
சர்வதேச கணித ஒலிம்பியாட் போட்டியில் அதிக புள்ளிகள் பெற்ற இந்திய அணிக்கு ஆண்டுதோறும் இந்தப் பரிசு வழங்கப்படுகிறது. இது ரூ. 1000/- பரிசு மற்றும் ஒரு சான்றிதழ். இந்திய கணிதவியல் சங்கத்தின் ஆண்டு மாநாட்டின் தொடக்க அமர்வின் போது இந்த விருது வழங்கப்படுகிறது.

ஆய்வுக் கட்டுரை சமர்பித்தலுக்கான பரிசுகள் 
சங்கம் அதன் ஆண்டு மாநாடுகளின் போது, ஆய்வுக் கட்டுரை சமர்பிக்கும் போட்டிக்கான சிறப்பு அமர்வை நடத்துகிறது. மேலும் பல்வேறு துறைகளில் சமர்பிக்கபட்ட சிறந்த ஆய்வுக் கட்டுரைகளுக்கு பரிசுகள் வழங்கப்படுகின்றன. கல்வி நிகழ்வின் ஒரு பகுதியாக இந்த சிறப்பு அமர்வு நடைபெறுகிறது.

 இயற்கணிதம், வடிவியல், இடவியல், பரப்புருவியல், சார்பலன் பகுப்பாய்வு, வகையீட்டுக்கேத்திரகணிதம், பிரிநிலைக் கணக்கியல், எண்ணியல், செயல் உகமஆய்வியல், பாய்ம இயக்கவியல், கணினி அறிவியல் ஆகிய துறைகளில் சமர்பிக்கபடும் ஆய்வுக் கட்டுரைகளுக்கு  ஆறு ஐ.எம்.எஸ் பரிசு.
 இயற்கணிதம், சார்பலன் பகுப்பாய்வு, வகையீட்டு வடிவியல் ஆகிய பகுதிகளில் உள்ள கட்டுரைகளுக்கான ஏ.எம்.யு பரிசு .
 தொகை கூறுபடுத்தல் ஆய்வுக் கட்டுரைகளுக்கு வி. எம் ஷா பரிசு .

சங்க அவை 
இந்திய கணித சங்கம் ஒரு அவையால் நிர்வகிக்கப்படுகிறது. அவைக சங்கத்தின் ஒன்பது அலுவலகப் பணியாளர்களை உள்ளடக்கியது.

சங்கத்தின் தலைவர்கள்

1907 – 1949

1949 – 1975

1975 – 2000

2000 – 2015

2015 - தற்போதுவரை

இந்தியாவில் உள்ள பிற கணித சங்கங்களின் பட்டியல் 

 அலகாபாத் கணித சங்கம்  
 பாரத கணித பரிஷ்த் (முன்னர், பனார்ஸ் கணிதவியல் சங்கம்) 
 பீகார் கணித சங்கம் [ <span title="Dead link tagged January 2020">நிரந்தர இறந்த இணைப்பு</span> ]
 கல்கத்தா கணித சங்கம்
 குஜராத் கணித சங்கம்  
 கேரள கணித சங்கம்
 மராத்வாடா கணித சங்கம் (1999 இல் நிறுவப்பட்டது)[www.marathwadamathsociety.org/]
 ஒரிசா கணித சங்கம் 
 பஞ்சாப் கணித சங்கம்  
 ராஜஸ்தான் கணித பரிஷ்த் 
 ராமானுஜன் கணித சங்கம்
 திரிபுரா கணித சங்கம்
 இந்தியாவின் விஞ்ஞான பரிஷத்

குறிப்புகள்

வெளி இணைப்புகள் 

 
 

இந்தியாவில் உள்ள அறிவியல் நிறுவனங்கள்